
1. Asjaolud ja menetluse käik

Narva Linnavalitsuse linnavara- ja Majandusameti bilansis on kinnistu aadressil Aleksander Puškini tänav 31, Narva, mille koosseisu kuuluvad: 

· maa bilansilise maksumusega 23 513 krooni (kinnistu katastritunnus 51101:004:0098, sihtotstarve – 100% ühiskondlike hoonete maa, pindala 3 359 m2);
· neljakorruseline  hoone kogupinnaga 3 226m2, bilansilise maksumusega 2 750 krooni;

· soojussõlm bilansilise maksumusega 105 674,57 krooni.
Samuti on bilansis veetorud D=500 mm PE 35,40 m, kanalisatsioon D=200 mm KER 38,7 m D=250 mm met 56,1 m, teed 375 m2 asfaltbetoon.

Linnavara- ja Majandusamet tellis eelnimetatud linnavara eksperthinnangu Pindi Kinnisvara  AS-lt, kes tegi kinnistu eksperthinnangu 20.01.2009 ning hindas selle turuväärtuseks 6 900 000 krooni.

Eelnimetatud linnavara võõrandamist arutati Narva Linnavalitsuse linnavarakomisjoni istungil 08.07.2009 (protokoll nr 7) ning, võttes aluseks Narva Linnavolikogu 09.06.2005 määrusega  nr 18/56 kinnitatud ning 17.01.2008 määrusega nr 2 muudetud „Linnavara võõrandamise korra” punktid 4.1-4.5; 9.1, 13; 23 ja 50, otsustati:

1. Võõrandada Linnavara- ja Majandusameti bilansis olev linnavara – kinnistu aadressil Aleksander Puškini tänav 31, Narva (katastritunnus 51101:004:0098, sihtotstarve – 100% ühiskondlike hoonete maa, pindala 3359 m2), mille reaalosaks on neljakorruseline hoone kogupinnaga 3 226 m2, eelläbirääkimistega pakkumise korras alghinnaga 6 900 000 krooni.
2. Kehtestada järgmised võõrandamise lisatingimused:

· maa sihtotstarbe muutmise võimalus; 

· investeeringud varasse ostja pakutud suuruses ja tähtaegadel;

· investeerimiskohustuse mittetäitmisel või mitteõigeaegsel täitmisel rakendatakse trahvi 10% ulatuses tähtajaks tegemata investeeringute summalt;

· trahvi tasumine ei vabasta ostjat endale võetud kohustuste täitmisest;
· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

3. Kehtestada enampakkumise osavõtutasu 25 000 krooni ja tagatisraha 690 000 krooni (10% eksperthinnangust). 

4. Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks.

2. Õiguslikud alused

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punktide 4, 4.1-4.5 kohaselt, linnavara võib võõrandada, kui vara ei ole vajalik avalikuks otstarbeks ega linna valitsemiseks; vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks; kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks; vara on vajalik välisriigile diplomaatilise, konsulaar- või kaubandusesinduste tarbeks; võõrandamine on ette nähtud seaduses või linnavolikogu õigusaktidega sätestatud korras. 
Korra punkti 9.1 kohaselt linnavara võõrandamise otsus võetakse vastu kinnisvara ja vallasvara suhtes bilansilise maksumusega 1 000 000 krooni ja enam linnavolikogu poolt.
Korra punkti 13 kohaselt toimub linnavara tasu eest võõrandamine avalikul enampakkumisel  või  eelläbirääkimistega pakkumisel. 
Korra punkti 23 kohaselt osavõtutasu suurus ei tohi ületada 25 000 krooni, tagatisraha suurus võib olla kuni 10% võõrandatava vara eksperthinnangust.

Korra punkti 50 kohaselt linnavara võõrandamine eelläbirääkimistega pakkumise korras viiakse läbi juhul, kui teatud lisatingimuste täitmine on samavõrd tähtis kui ostuhind.
Korra punkti 72 kohaselt linnavara müügilepingu ja linnavara müügilepingu muutmise lepingu notariaalse tõestamisega seotud kulud, samuti vara riiklikes registrites registreerimisega seotud kulud kannab ostja. 

Korra punkti 75 kohaselt juhul, kui linnavara võõrandatakse lisatingimuste kehtestamisega investeerimis- või muude kohustuste näol, peab müügilepingus olema märgitud, et nimetatud vara edasine võõrandamine või koormamine võib toimuda ainult Narva linna kirjalikul nõusolekul, mis vormistatakse linnavalitsuse vastava korraldusega. Hooneregistrisse ja kinnistusraamatusse peavad olema võõrandamise või koormamise ning tagasiostuõiguse kohta tehtud linna nõusolekut tõendavad kanded.

3. Otsus

3.1. Võõrandada Linnavara- ja Majandusameti (registrikood 75029837) bilansis olev linnavara – kinnistu aadressil Aleksander Puškini tänav 31, Narva (katastritunnus 51101:004:0098, sihtotstarve – 100% ühiskondlike hoonete maa, pindala 3 359 m2), mille reaalosaks on neljakorruseline hoone kogupinnaga 3 226 m2, eelläbirääkimistega pakkumise korras alghinnaga 6 900 000 (kuus miljonit üheksasada tuhat) krooni.

3.2. Kehtestada järgmised võõrandamise lisatingimused:

· maa sihtotstarbe muutmise võimalus; 

· investeeringud varasse ostja pakutud suuruses ja tähtaegadel;
· investeerimiskohustuse mittetäitmisel või mitteõigeaegsel täitmisel rakendatakse trahvi 10% ulatuses tähtajaks tegemata investeeringute summalt;

· trahvi tasumine ei vabasta ostjat endale võetud kohustuste täitmisest;
· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi; 

· linnavara müügilepingu ja linnavara müügilepingu muutmise lepingu notariaalse tõestamisega seotud kulud, samuti vara riiklikes registrites registreerimisega seotud kulud kannab ostja;

· antud vara edasine võõrandamine või koormamine võib toimuda ainult Narva linna kirjalikul nõusolekul.

3.3. Kehtestada enampakkumise osavõtutasu 25 000 (kakskümmend viis tuhat) krooni ja tagatisraha 690 000 (kuussada üheksakümmend tuhat) krooni. 

4. Rakendussätted
1.1. Narva Linnavolikogu kantseleil teha otsus teatavaks Narva Linnavalitsusele.

1.2. Otsus jõustub seadusega sätestatud korras.

1.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Mihhail Stalnuhhin

Linnavara võõrandamine 

(kinnistu Aleksander Puškini tn 31, Narva)

Narva Linnavalitsus võtab vastu protokollilise otsuse:

1.  Taotleda Narva Linnavolikogult otsuse vastuvõtmist linnavara – Narvas A. Puškini tn 31 asuva  kinnistu võõrandamiseks vastavalt lisatud Narva Linnavolikogu otsuse eelnõule. 

2.  Volitada Narva Linnavalitsuse Linnavara- ja Majandusameti direktori kt Tamara Luigast antud küsimust ette kandma Narva Linnavolikogu istungil.

Tarmo Tammiste 





Ants Liimets

Linnapea                                                                        
Linnasekretär

